J e g y z ő k ö n y v

Készült: a Bezenye Községi Önkormányzat Képviselő-testületének 2026. január 14. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester köszönti a megjelenteket, és 16:25 órakor az ülést megnyitja. Megállapítja, hogy az ülés határozatképes, mert a megválasztott 7 képviselőből 7 fő jelen van. A jegyzőkönyv hitelesítésére Schmatovichné Radits Klaudia Éva alpolgármestert kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd kéri annak elfogadását.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozza:

[bookmark: _GoBack]1/2025. (I. 14.) határozat
Bezenye Községi Önkormányzat képviselő-testülete a 2026. január 14. napi ülésén az alábbi napirendi pontokat tárgyalja: 

1. Tájékoztatás az előző testületi ülés óta hozott intézkedésekről, eredményekről
1. Az önkormányzat 2026. évi költségvetési rendelete (I. olvasat)
1. Intézményekben fizetendő térítési és bérleti díjak felülvizsgálata
1. A képviselő-testület 2026. évi munkatervének módosítása
1. ATM telepítésével kapcsolatos döntés 
1. Döntés az óvodával kapcsolatos intézményfinanszírozás előirányzatának emeléséről 
1. M15 bezenyei csomópont - szerződéskiegészítés 

Felelős:	Márkus Erika polgármester
Határidő:	azonnal


1. napirendi pont
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy a TOP pályázatok (sportpálya – közösségi tér, művelődési ház) közbeszerzése záró szakaszába került. Véleménye szerint rendkívüli ülés összehívása lesz szükséges az eljárást lezáró határozat meghozatalához. A piac kivitelezése az ütemtervnek megfelelően zajlik. A kooperációk rendszeresek. A Magyar Falu Program keretében kiírásra került az MFP-ÖTIK kódszámú, önkormányzati ingatlanok felújítása feladatra igénybe vehető pályázat. Az önkormányzat mögötti melléképület felújítása, állagmegóvására érdemes pályázni. Főépítész Asszony összeállít majd egy költségvetést. Január 15-től február 16-ig van a benyújtási időszak. Az idősek támogatásának összege kiosztásra került az év végén. Az adventi ünnepségek nagy sikerrel lementek. A CSÁO nagyon hálás a támogatásért. Az óvoda, iskola tálalókonyhájának berendezési tárgyai megújításra kerültek. Porcelánok, konyhai eszközök, mosogatógép került beszerzésre, melyek az EU előírásoknak megfelelnek. A téli munkálatok megfeszített erővel folynak. A só jelenleg hiánycikk. Felkéri Csák Krisztián képviselőt, hogy tájékoztassa a megjelenteket a helyzetről.

Csák Krisztián képviselő elmondja, hogy az egész falu fel van sózva, 1 tonna sót használtak el. Ez általában elég szokott lenni az egész téli időszakra, azonban erre a váratlan helyzetre nem lehetett felkészülni. Amint lesz elérhető, megvásárolható só, beszerzik azt.

Márkus Erika polgármester megköszöni a közterületeken dolgozó kollégák – sokszor munkaidőn túli – áldozatos munkáját.

A polgármester elmondja, hogy tájékoztatást kért az óvodaigazgatótól a humán erőforrás helyzetéről. Felkéri az óvodavezetőt, hogy tájékoztassa a képviselő-testületet.

Rábelné Bors Judit óvodaigazgató elmondja, hogy jelenleg telített a létszám. Az egyik óvónő nyugdíj mellett dolgozik, de jelenleg május 31. napjáig fizetés nélküli szabadságot kért, és azt megkapta. Utána meg fogják hirdetni az álláshelyet.

A polgármester azt válaszolja, hogy a státusza jelenleg betöltetlen. Hosszú távon ez nem lehet megoldás. Hirdetésre került-e már az álláshely?

Az óvodaigazgató hangsúlyozza, hogy az óvónő státuszba van, így nem üres a státusz. Nem hirdették még meg az álláshelyet.

A polgármester elmondja, hogy ő azt szeretné, ha biztonságban működne az óvoda, nehéz így megszervezni a működést. Májusig még fél év fog eltelni, lehetne addig is hirdetni. Szeretné, ha lehetőség lenne új emberre. Képviselőtársaival azt érzik, hogy ezt máshogy is lehetne csinálni.

Az óvodaigazgató azt válaszolja, hogy nincs olyan álláshelyük jelenleg, mely meghirdethető. A kolléganő határozatlan idejű szerződésben van. Nem bizonytalan a helyzet, konkrét és működőképes terv és intézkedés van a helyzet megoldására.

Lenzsér-Csiba Adrienn képviselő kérdezi, hogy – amennyiben meg lenne hirdetve az álláshely – sok jelentkező lenne?

Az óvodaigazgató elmondja, hogy már vannak érdeklődők, azonban azt tudni kell, hogy 2027. januárjában fog végezni az első óvodai nevelő képzésen részt vevő évfolyam.

A polgármester kéri, hogy még a tavasszal kerüljön meghirdetésre az álláshely.

Rábelné Bors Judit óvodaigazgató egyet ért. Tájékoztatja továbbá a képviselő-testületet, hogy az egyik óvónő minősül, és szeptembertől Baján elkezdi a nemzetiségi képzést.

A polgármester hangsúlyozza, hogy csupán azt szeretnék, ha rendben működne az óvoda. Kéri, hogy legyen folyamatos tájékoztatás arról, hogy hogyan alakul a humán erőforrás helyzete.

Rábelné Bors Judit óvodaigazgató kérdezi, hogy rendben van-e úgy, hogy tavasszal úgy hirdetné meg az álláshelyet, hogy augusztus 1. napi kezdéssel kerülne alkalmazásra a jelentkező, a szabadságolások miatt.

Márkus Erika polgármester azt válaszolja, hogy teljes mértékben rendben lesz úgy.

A polgármester kérdezi, hogy van-e kérdés, észrevétel a beszámolóval kapcsolatosan.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

2/2026. (I. 14.) határozat
Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: 	azonnal

2. napirendi pont (02 sz. előterjesztés szerint)
Az önkormányzat 2026. évi költségvetési rendelete (I. olvasat)

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a pénzügyi bizottság a napirendet tárgyalta. Felkéri a bizottság elnökét az elhangzottak ismertetésére.

Novák-Fabsich Kitti bizottsági elnök elmondja, hogy a pénzügyi bizottság a költségvetés I. olvasatát elfogadta azzal, hogy a kiadások közé vegyék fel az alábbi tételeket:
· hagyományőrzés támogatása: 800.000,- Ft,
· vászonképek a művelődési házakba: 500.000,- Ft,
· honlap tárhelyének bővítése: 500.000,- Ft,
· trafiboxok: 3.000.000,- Ft.

Schmatovichné Radits Klaudia Éva alpolgármester megköszöni a gyors munkát, és szeretné, ha minél előbb elfogadnák a költségvetést, hogy a betervezett feladatokat mielőbb megkezdhessék.

Hiltser Mátyás alpolgármester a hivatal melléképületének felújítására hivatkozva megjegyzi, hogy a melléképület statikailag bizonytalan.

A polgármester elmondja, hogy a főépítész a jövő héten elkészíti a felmérést. Ezt követően tudnak egyeztetni.

A polgármester kérdezi, hogy van-e egyéb kérdés, észrevétel.

Mivel több kérdés, észrevétel nem érkezett, a polgármester szavazásra teszi fel az önkormányzat 2026. évi költségvetésének I. olvasata elfogadásáról szóló határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

3/2026. (I. 14.) határozat
Bezenye Községi Önkormányzat Képviselő-testülete úgy döntött, hogy a költségvetés I. olvasatát a melléklet szerinti tartalommal elfogadja azzal, hogy a kiadások közé vegyék fel az alábbi tételeket:
· hagyományőrzés támogatása: 800.000,- Ft,
· vászonképek a művelődési házakba: 500.000,- Ft,
· honlap tárhelyének bővítése: 500.000,- Ft,
· trafiboxok: 3.000.000,- Ft.

Felelős:	Márkus Erika polgármester
Határidő: 	azonnal


3. napirendi pont (03 sz. előterjesztés szerint)
Intézményekben fizetendő térítési és bérleti díjak felülvizsgálata

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a humán és a pénzügyi bizottság a napirendet tárgyalta. Felkéri a bizottság elnökeit az elhangzottak ismertetésére.

Lenzsér-Csiba Adrienn, a Humán Bizottság elnöke elmondja, hogy a bizottság a határozati javaslatokat egyhangúlag elfogadásra javasolja.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, és mivel a novemberi étkezési díjat el tudták engedni, a határozati javaslatokat egyhangúlag elfogadásra javasolja.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

4/2026. (I. 14.) határozat

Bezenye Községi Önkormányzat Képviselő-testülete úgy határoz, hogy hogy az intézményekben fizetendő térítési díjakról szóló 2/2023. (I. 25.) önkormányzati rendeletében szereplő díjtételeken nem változtat.

Felelős:	Márkus Erika polgármester
Határidő: 	azonnal

A polgármester elmondja, hogy a bérleti díjak módosítására azért van szükség, mert voltak olyan igények a művelődési ház bérletére, melyekre a jelenleg hatályos szabályzatban nem volt megfelelő kategória. Ezért a változás a következő rendezvényekkel kapcsolatban javasolt az átláthatóbb és egységesebb bérleti feltételek megteremtéséhez:
· Esküvői rendezvénycsomag: 60.000 forint/alkalom
· [bookmark: _Hlk219120534]Zenés születésnapi rendezvény: 50.000 forint/alkalom
· Családi rendezvények (mint.: keresztelő, elsőáldozás, ballagás, családi ünnepi ebéd/vacsora, halotti tor, egyéb családiesemény): 20.000 forint/alkalom
· Helyi közösségek eseményei (mint: osztálytalálkozó, egyéb esemény): 20.000 forint/alkalom
· Profitszerző tevékenységek (mint: belépőjegy köteles rendezvény, egyéb): 30.000 forint/alkalom

A polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

5/2026. (I. 14.) határozat

Bezenye Községi Önkormányzat Képviselő-testülete úgy határoz, hogy a Bezenyei Művelődési Ház és a Papréti Kultúrház Terembérleti Szabályzatát az alábbiak szerint módosítja:
· Esküvői rendezvénycsomag: 60.000 forint/alkalom
· Zenés születésnapi rendezvény: 50.000 forint/alkalom
· Családi rendezvények (mint.: keresztelő, elsőáldozás, ballagás, családi ünnepi ebéd/vacsora, halotti tor, egyéb családiesemény): 20.000 forint/alkalom
· Helyi közösségek eseményei (mint: osztálytalálkozó, egyéb esemény): 20.000 forint/alkalom
· Profitszerző tevékenységek (mint: belépőjegy köteles rendezvény, egyéb): 30.000 forint/alkalom
Az 5000 ft takarítási díj megfizetése továbbra is minden eseményt követően kerüljön felszámításra.
A Terembérleti Szabályzatnak a jelen módosítással nem érintett rendelkezései továbbra is változatlan tartalommal maradjanak hatályban.

Felelős:	Márkus Erika polgármester
Határidő: 	azonnal

	
4. napirendi pont (04 sz. előterjesztés szerint)
A képviselő-testület 2026. évi munkatervének módosítása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a módosításra azért van szükség, mert több ponton ütközött a Bezenyei Horvát Helyi Nemzetiségi Önkormányzat üléseivel. A pénzügyi és a humán bizottság is tárgyalta a napirendet. Felkéri a bizottságok elnökeit az elhangzottak ismertetésére.

Lenzsér-Csiba Adrienn, a Humán Bizottság elnöke elmondja, hogy a bizottság a határozati javaslatot egyhangúlag elfogadásra javasolja.

[bookmark: _Hlk216809644]Novák-Fabsich Kitti, a Pénzügyi, Ügyrendi Bizottság elnöke elmondja, hogy az önkormányzat 2026. évi munkatervét a melléklet szerinti tartalommal elfogadta azzal, hogy a közmeghallgatás időpontja 2026. október 14. napon 17:30 órakor legyen. Schmatovichné Radits Klaudia Éva, a nemzetiségi önkormányzat elnökeként kérte, hogy legyen egy napon, október 14. napján, mert egyébként a nemzetiségire kevesebben jönnének. Javasolta, hogy a Bezenye Községi Önkormányzat 17:30 órai kezdettel, a Bezenyei Horvát Helyi Nemzetiségi Önkormányzat 18:30 órai kezdettel tartsa meg az éves közmeghallgatását.

A polgármester kérdezi, van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

6/2026. (I. 14.) határozat
Bezenye Községi Önkormányzat Képviselő-testülete úgy döntött, hogy az önkormányzat 2026. évi munkatervét a melléklet szerinti tartalommal elfogadja azzal, hogy a közmeghallgatás időpontja 2026. október 14. napon 17:30 órakor legyen.

Felelős:	Márkus Erika polgármester
Határidő: 	azonnal

5. napirendi pont (05 sz. előterjesztés szerint)
ATM telepítésével kapcsolatos döntés

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy aggódik, hogy az ATM kihelyezésével a mobilbank már nem fog járni, így a személyes kapcsolatok egyre inkább eltűnnek. A napirendi pontot a pénzügyi bizottság tárgyalta, felkéri a bizottsági elnököt az elhangzottak ismertetésére.

Novák-Fabsich Kitti bizottsági elnök elmondja, hogy a pénzügyi bizottság azt javasolja, hogy két helyszín kerüljön megjelölésre. Az első helyen jelöljék meg az önkormányzat területén, a bejárat melletti helyszínt, a második helyen pedig a hivatal előtti területet.

A polgármester elmondja, hogy január 23. napjáig kell megküldeni a választ a bank részére. Kérdezi, hogy van-e egyéb kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

7/2026. (I. 14.) határozat
MBH Bank ATM elhelyezés helyszínjavaslat

Bezenye Községi Önkormányzat Képviselő-testülete úgy döntött, hogy az MBH Bank Nyrt.-nek az ATM elhelyezésére az önkormányzat előtti és melletti, bezenye belterület 716 és 765 helyrajzi számon található helyszínt javasolja, a bank egyetértése esetén pedig az MBH Bank Nyrt.-vel az általuk küldött tartalmú „ATM kihelyezési és használati szerződést” megköti és felhatalmazza a polgármester a szerződés aláírására.

Felelős:	Márkus Erika polgármester
Határidő: 	azonnal


6. napirendi pont (06 sz. előterjesztés szerint)
Döntés az óvodával kapcsolatos intézményfinanszírozás előirányzatának emeléséről

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a költségvetésben az önkormányzati fenntartású Bezenyei Százszorszép Óvoda tekintetében a bér előirányzat emelésére van szükség 3.487.231,- Ft összegben. Az óvoda tekintetben a dologi jellegű kiadásokon ugyanakkor 2.591.063,- Ft többlet mutatkozik, viszont a két rovat között közvetlen átvezetésre a könyvelési szabályok miatt nincs lehetőség. Minderre tekintettel az intézményfinanszírozási előirányzat megemelése szükséges a tartalék terhére. Az év lezárásakor azonban a 2.591.063,- Ft összeg maradékként visszakerül a tartalékba, így ténylegesen 896.168,- Ft az az összeg, amivel ki kell pótolni az óvoda összes kiadását. A fenti pénzeszköz átcsoportosítást majd a zárszámadással fogja a képviselő-testület teljes egészében jóváhagyni, azonban érdemes a fenti átcsoportosítást előzetesen megtárgyalni és jóváhagyni. A napirendet a pénzügyi bizottság tárgyalta, felkéri a bizottsági elnököt az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, a határozati javaslatot egyhangúlag elfogadásra javasolja.

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

8/2026. (I. 14.) határozat

az óvodával kapcsolatos intézményfinanszírozás előirányzatának emeléséről

Bezenye Községi Önkormányzat Képviselő-testülete úgy határoz, hogy költségvetésében az intézményfinanszírozást 3.487.231,- Ft összegben a tartalék terhére megemeli.

Felelős:	Márkus Erika polgármester
Határidő: 	azonnal és folyamatos


7. napirendi pont (07 sz. előterjesztés szerint)
M15 bezenyei csomópont - szerződéskiegészítés

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy Aljegyző Úr és Főépítész Asszony munkájának eredménye a szerződés. Felkéri az aljegyzőt, hogy tájékoztassa a képviselő-testületet.

Dr. Reinthaller Ferdinánd aljegyző elmondja, hogy sikerült elérni, hogy a záró szakaszban beépítésre kerüljenek a Főépítész Asszony által javasolt módosítások. A tervek módosítása többletköltséggel jár, azonban ez a többletköltség nem az önkormányzatot terheli, hanem a Roden Kft-t.

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

9/2026. (I. 14.) határozat
M15 bezenyei csomópont – szerződéskiegészítés

Az M15 autópálya bezenyei csomópontjának fejlesztése, mint nemzetgazdaságilag kiemelt beruházás kapcsán az Rp.I.116-47. sz. vállalkozási szerződés 1. számú módosító okiratát Bezenye Községi Önkormányzat, mint akaratával mindenben megegyezőt elfogadja és felhatalmazza a polgármestert annak aláírására az alábbi kiegészítésekkel:
· megrendelő megnevezése helyesen: Bezenye Községi Önkormányzat 
· a szerződéskiegészítés 1.1. pontja az alábbi tartalommal kerüljön kiegészítésre: 
„Tervező elkészítette és Megrendelő, valamint Költségviselő részére 2025. november 10-én megküldte a záró szakmai véleményezési dokumentációt, mellyel kapcsolatban Bezenye Községi Önkormányzat a jogszabályi összhang megteremtése érdekében változtatásokat javasolt. A változások tervekbe illesztése a Szerződés 3.2. pontja szerint lényeges módosításnak számít”.

Felelős:	Márkus Erika polgármester
Határidő: 	azonnal 


Mivel kérdés, észrevétel nem érkezett, a polgármester megköszöni a részvételt, és az ülést 17:27 órakor bezárja. 

k.m.f.




	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 

